ભારતીય સ્વિમર સજન પ્રકાશ અને શિવાની કટારિયા રિયો ઓલિમ્પિકના ક્વોલિફિકેશન રાઉન્ડમાંથી જ બહાર ફેંકાઈ ગયાં હતાં. સજન અને શિવાની ક્રમશઃ ૨૦૦ મીટર પુરુષ બટરફ્લાય અને ૨૦૦ મીટર મહિલા ફ્રી સ્ટાઇલ ઇવેન્ટમાં ભાગ લઈ રહ્યાં હતાં અને તેઓનું પ્રદર્શન બહુ જ કંગાળ રહ્યું. સજન પ્રકાશ ૨૯ સ્પર્ધકોમાં ૨૮મા સ્થાને રહ્યો, જ્યારે શિવાની ૪૩ સ્પર્ધકમાં ૪૧મા સ્થાને રહી. રિયોમાં સ્વિમિંગ ઇવેન્ટમાં ભારત તરફથી ફક્ત આ બે જ ખેલાડી ઓલિમ્પિકમાં ભાગ લઈ રહ્યા છે. હવે આ બંને ખેલાડી બહાર ફેંકાઈ જતાં સ્વિમિંગમાં ભારતીય પડકારનો અંત આવી ગયો છે.